  Майя Бывальцева Гудыръян но йӧзор возьмало Ижкарын 22-тӥ гудырикошконэ 21 часозь. Со сярысь ивортэ кар администрацилэн пресс-службаез. Огъя дежурно-диспетчерской ёзэслэн сётэтъёсызъя, куд-ог интыосын зол зорыны, тӧл секундскын 20 метрозь кужмояны но йӧзор усьыны быгатоз. Ватсалом, азьвылгес Удмуртиысь Гидрометцентр арнялы куазь сярысь нырысь-валысь чакланъёсты шараяз. 22–24 гудырикошконэ элькунын дырын-дырын зороз, гудыръялоз, нуназе +30…+32 градусозь пӧсь луоз. Салкым куазь улосвылэ вуоз кӧснуналэ: +19…+24 градус. Со дыре зор усёнлы луонлык но будоз. Тегъёс: Ижкар Гидрометцентр Удмуртия куазь гужем  